קווין טראפ

קווין טראפ (בגרמנית: Kevin Trapp; נולד ב-8 ביולי 1990 במרציג שבגרמניה המערבית) הוא כדורגלן גרמני המשחק בעמדת השוער באיינטרכט פרנקפורט מהבונדסליגה ובנבחרת גרמניה. טראפ נולד במרציג שבגרמניה המערבית. הוא החל לשחק כדורגל במועדון מקומי בשם FC ברוטדורף, ובשנת 2000 עבר ל-SSV באכם. בשנת 2003 החל לשחק ב-SV מטלאך, ובשנת 2005, בגיל 15, עבר לאקדמית הנוער של פ.צ. קייזרסלאוטרן. בעונת 2007/2008 החל טראפ לשחק בפ.צ. קייזרסלאוטרן II, קבוצת המילואים של פ.צ. קייזרסלאוטרן, ושיחק בה לסירוגין עד לשנת 2011. ב-12 במרץ 2011 ערך טראפ את הופעת הבכורה שלו בקבוצה הראשונה, כששיחק 90 דקות בניצחון 1–2 על פרייבורג במסגרת המחזור ה-26 בבונדסליגה. עד לסוף עונת 2010/2011 ערך טראפ 8 הופעות נוספות, ובעונת 2011/2011 ערך 23 הופעות ליגה. בסוף העונה, שהסתיימה בירידת המועדון לבונדסליגה השנייה, עזב טראפ את המועדון. ב-1 ביולי 2012 חתם טראפ באיינטרכט פרנקפורט מהבונדסליגה, שרכשה אותו מפ.צ. קייזרסלאוטרן תמורת 1.5 מיליון אירו. ב-19 באוגוסט 2012 ערך טראפ את הופעת הבכורה שלו במועדון, כשפתח בהרכב והורחק בדקה ה-19 בהפסד 0–3 לארצגבירגה אוה במסגרת הסיבוב הראשון בגביע הגרמני. ב-25 באוגוסט 2013 ערך טראפ את הופעת הבכורה שלו במועדון בבונדסליגה, כששיחק 90 דקות בניצחון 1–2 על באייר לברקוזן במסגרת המחזור הראשון. הוא שיחק במועדון במשך 3 עונות, כאשר בעונתו השנייה, עונת 2013/2014, שיחק בכל 34 מחזורי הליגה. ב-8 ביולי 2015 חתם טראפ בפריז סן-ז'רמן מליגת העל הצרפתית, שרכשה אותו מאיינטרכט פרנקפורט תמורת 9.5 מיליון אירו. טראפ שיחק במספר משחקי ידידות, וב-1 באוגוסט 2015 ערך טראפ את הופעת הבכורה הרשמית שלו במועדון, כששיחק 90 דקות בניצחון 0–2 על אולימפיק ליון במסגרת גביע האלופות הצרפתי. ב-7 באוגוסט 2015 ערך טראפ את הופעת הבכורה שלו בליגת העל הצרפתית, כששיחק 90 דקות בניצחון 0–1 על ליל במסגרת המחזור הראשון. ב-15 בספטמבר 2015 ערך טראפ את הופעת הבכורה שלו בליגת האלופות, כששיחק 90 דקות בניצחון 0–2 על מאלמה במסגרת המחזור הראשון בשלב הבתים. טראפ שיחק בכל ששת משחקיה של פריז סן-ז'רמן בשלב הבתים, וספג שער אחד בלבד, מריאל מדריד. הוא נבחר לשוער המצטיין בשלב הבתים. בקיץ 2018, לאחר שאיבד את מקומו בהרכב פריז סן ז'רמן לאלפונס אראולה, עבר טראפ בהשאלה לעונה אחת לקבוצתו הקודמת איינטרכט פרנקפורט. בתום העונה חתם בפרנקפורט רשמית לחמש שנים תמורת 7 מיליון אירו. טראפ שיחק בנבחרות הצעירות של גרמניה. ב-13 בנובמבר 2015 ישב לראשונה על ספסל הנבחרת הבוגרת במשחק הידידות נגד נבחרת צרפת, אך לא זכה לדקות משחק. במאי 2017 זומן טראפ לסגל הגרמני לגביע הקונפדרציות 2017. ביוני 2017 טראפ ערך את הופעת הבכורה במדי נבחרת גרמניה, בתיקו 1-1 מול נבחרת דנמרק במשחק ידידות. טראפ זומן לסגל הגרמני למונדיאל 2018 כשוער השלישי בהייררכייה לאחר מנואל נוייר ומארק אנדרה טר שטגן. טראפ לא שיחק דקה בטורניר זה, בסיומו הודחה גרמניה במפתיע כבר בשלב הבתים. נכלל בסגל נבחרת גרמניה לטורניר מונדיאל 2022. פריז סן ז'רמן אליפות צרפת: 2015/2016 גביע האלופות: 2015, 2016 איינטרכט פרנקפורט הליגה האירופית: 2021/2022 מדיה וקבצים בנושא קווין טראפ בוויקישיתוף קווין טראפ, ברשת החברתית פייסבוק קווין טראפ, ברשת החברתית אינסטגרם קווין טראפ, באתר Transfermarkt קווין טראפ, באתר Fussballdaten.de (בגרמנית) קווין טראפ, באתר Soccerway קווין טראפ, באתר BDFutbol קווין טראפ, באתר WorldFootball.net קווין טראפ, באתר National Football Teams קווין טראפ, באתר FootballDatabase.eu "Trapp quits PSG for former club Frankfurt". Yahoo Sports. נבדק ב-7 באוגוסט 2019. {{cite web}}: (עזרה) Flick beruft Moukoko, Füllkrug und Götze in WM-Kader באתר הרשמי של פדרציית הכדורגל הגרמנית, 10 בנובמבר 2022 (בגרמנית)